CELEX: 62018TN0755
Language: da
Date: 2018-12-22 00:00:00
Title: Sag T-755/18: Sag anlagt den 22. december 2018 — FL Brüterei M-V m.fl. mod Kommissionen

11.3.2019   
            
            
               DA
            
            
               Den Europæiske Unions Tidende
            
            
               C 93/65
            
         
      Sag anlagt den 22. december 2018 — FL Brüterei M-V m.fl. mod Kommissionen
      (Sag T-755/18)
      (2019/C 93/86)
      Processprog: tysk
      
         Parter
      
      
         Sagsøgere: FL Brüterei M-V GmbH (Finkenthal, Tyskland), Erdegut GmbH (Finkenthal) og Ökofarm Groß Markow GmbH (Lelkendorf, Tyskland) (ved advokat H. Schmidt)
      
         Sagsøgt: Europa-Kommissionen
      
         Sagsøgernes påstande
      
      
                  —
               
               
                  Artikel 1, stk. 4, i Kommissionens gennemførelsesforordning (EU) 2018/1584 (1) af 22. oktober 2018, offentliggjort i EU-Tidende L 264/1 den 23. oktober 2018, hvor forordning (EF) nr. 889/2008 (2) ændres med følgende: »I artikel 42, litra b), erstattes datoen »31. december 2018« med »31. december 2020«, annulleres.
               
            
                  —
               
               
                  Kommissionen tilpligtes at betale 2 469 503,44 EUR til FL Brüterei M-V GmbH med tillæg af morarenter beregnet fra den dag, hvor stævningen blev forkyndt, med en årlig rente på otte procentpoint over Den Europæiske Centralbanks basisrente.
               
            
                  —
               
               
                  Det fastslås, at Kommissionen er forpligtet til at yde sagsøgeren erstatning for den yderligere skade, som denne er blevet påført som følge af, at Kommissionen med gennemførelsesforordning (EU) 2018/1584 vedtog en fornyet toårig undtagelsesregel som, hvis der ikke »er adgang« til økologisk opdrættede kyllinger, tillader, at der indsættes konventionelle kyllinger i økologiske æglægningsbedrifter, uden at, som det var Kommissionens pligt, denne undtagelse i medfør af artikel 22, stk. 2, i forordning (EF) nr. 834/2007 (3) blev »begrænse[t] til et minimum«, og det fastslås yderligere, at anvendelsen af undtagelsesreglen forudsætter, at intet rugeri i en omkreds af 700 km fra den pågældende æglægningsbedrift udbyder økologisk opdrættede kyllinger, og at dokumentation for, at økologisk opdrættede kyllinger ikke er tilgængelige, skal fremlægges ved, at det forgæves skal være forsøgt at bestille økologisk opdrættede kyllinger hos tre rugerier, der er kendt som leverandører af økologisk opdrættede kyllinger, og ikke ved at rette henvendelse til rugerier, der er kendt for, at de ikke tilbyder økologisk opdrættede kyllinger.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført på følgende anbringender.
      
                  1.
               
               
                  Første anbringende om, at retsakten med karakter af forordning er ugyldig
                  
                              —
                           
                           
                              I forbindelse med det første anbringende anfægtes det, at Kommissionen har tilsidesat sin forpligtelse til at begrænse undtagelser til princippet i artikel 14, stk. 1, litra a), i forordning (EU) nr. 834/2007, hvorefter yngel til brug for økologiske husdyrbrug skal være født og opdrættet på økologiske bedrifter, til et minimum.
                           
                        
                              —
                           
                           
                              I denne henseende gøres det gældende, at forlængelsen af undtagelsesreglen i to år er i strid med bestemmelsen i artikel 22 i forordning (EU) nr. 834/2007 om, at undtagelserne skal begrænses til et minimum. Fraværet af kvalitative betingelser og rammer vil ifølge sagsøgerne gøre et misbrug som det, som Kommissionen har fastslået i Kongeriget Nederlandene, muligt.
                           
                        
            
                  2.
               
               
                  Andet anbringende om ansvar for en administrativ tilsidesættelse i henhold til artikel 340, stk. 2, TEUF
                  
                              —
                           
                           
                              I forbindelse med det andet anbringende gøres det gældende, at Kommissionen har undladt at håndhæve overholdelsen af bestemmelsen i artikel 42, litra b), i forordning (EF) nr. 889/2008 over for Nederlandene.
                           
                        
                              —
                           
                           
                              I denne henseende gøres det gældende, at sagsøgerne på grund af Kommissionens urigtige handlemåde er blevet påført et indkomsttab, eftersom Kommissionen ikke har pålagt de nederlandske myndigheder at anvende en korrekt fremgangsmåde med hensyn til indsættelsen af økologisk opdrættede kyllinger i økologiske æglægningsbedrifter.
                           
                        
            
                  3.
               
               
                  Tredje anbringende om ansvar for en tilsidesættelse i forbindelse med varetagelse af gennemførelsesbeføjelser
                  
                              —
                           
                           
                              I forbindelse med det tredje anbringende gøres det gældende, at Kommissionen med den fornyede vedtagelse af en undtagelsesregel, som kun er tidsmæssigt begrænset og ikke er undergivet kvalitative betingelser og krav, har tilsidesat bestemmelsen i artikel 22 i forordning (EU) nr. 834/2007, og har handlet uden for de beføjelser, som den er tillagt.
                           
                        
            
         (1)  Kommissionens gennemførelsesforordning (EU) 2018/1584 af 22.10.2018 om ændring af forordning (EF) nr. 889/2008 om gennemførelsesbestemmelser til Rådets forordning (EF) nr. 834/2007 om økologisk produktion og mærkning af økologiske produkter, for så vidt angår økologisk produktion, mærkning og kontrol (EUT L 264 af 23.10.2018, s. 1).
      
         (2)  Kommissionens forordning (EF) nr. 889/2008 af 5.9.2008 om gennemførelsesbestemmelser til Rådets forordning (EF) nr. 834/2007 om økologisk produktion og mærkning af økologiske produkter, for så vidt angår økologisk produktion, mærkning og kontrol (EUT L 250 af 18.9.2008, s. 1).
      
         (3)  Rådets forordning (EF) nr. 834/2007 af 28.6.2007 om økologisk produktion og mærkning af økologiske produkter og om ophævelse af forordning (EØF) nr. 2092/91 (EUT L 189 af 20.7.2007, s. 1).